**รายงานการประชุมสภาองค์การบริหารส่วนตำบลหนองหลวง**

**สมัยสามัญ สมัยที่ 2 ครั้งที่ 1 / 2561**

**วันที่ 30 เมษายน 2561 เวลา 08.30 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายสมศักดิ์ | คำซองเมือง | ประธานสภา ฯ | *สมศักดิ์* | *คำซองเมือง* |  |
| 2 | นายวีระ | เพียรไทยสงค์ | รองประธานสภาฯ | *วีระ* | *เพียรไทยสงค์* |  |
| 3 | นายอนุวัฒน์ | มะโนราช | เลขานุการสภา ฯ | *อนุวัฒน์* | *มะโนราช* |  |
| 4 | นายสมพงษ์ | จุมพล | ส.อบต. หมู่ที่ 1 | *สมพงษ์* | *จุมพล* |  |
| 5 | นายจินดา | โพธิบุญมา | ส.อบต. หมู่ที่ 1 | *จินดา* | *โพธิบุญมา* |  |
| 6 | นายบัวผัน | ภักดีวุฒิ | ส.อบต. หมู่ที่ 2 | *บัวผัน* | *ภักดีวุฒิ* |  |
| 7 | นายดาว | เมฆวัน | ส.อบต. หมู่ที่ 2 | *ดาว* | *เมฆวัน* |  |
| 8 | นายพัสดร | ชาวสวย | ส.อบต. หมู่ที่ 3 | *พัสดร* | *ชาวสวย* |  |
| 9 | นายทศพร | เหมืองทอง | ส.อบต. หมู่ที่ 3 | *ทศพร* | *เหมืองทอง* |  |
| 10 | นายทองจันทร์ | ศรีตำแย | ส.อบต. หมู่ที่ 4 | *ทองจันทร์* | *ศรีตำแย* |  |
| 11 | นายพิทักษ์ | ศรีสวัสดิ์ | ส.อบต. หมู่ที่ 4 | *พิทักษ์* | *ศณีสวสัดิ์* |  |
| 12 | นายสมพงษ์ | วงษ์เชียงยืน | ส.อบต. หมู่ที่ 5 | *สมพงษ์* | *วงษ์เชียงยืน* |  |
| 13 | นายปณชัย | คล้อยคำ | ส.อบต. หมู่ที่ 5 | *ปณชัย* | *คล้อยคำ* |  |
| 14 | นายมน | ภูหนองโอง | ส.อบต. หมู่ที่ 7 | *มน* | *ภูหนองโอง* |  |
| 15 | นางสวาท | เตียงงา | ส.อบต. หมู่ที่ 7 | *สวาท* | *เตียงงา* |  |
| 16 | นายทองคำ | ชมภูโคตร | ส.อบต. หมู่ที่ 8 | *ทองคำ* | *ชมภูโคตร* |  |
| 17 | นายชญชุ์ | อินทะมาตรย์ | ส.อบต. หมู่ที่ 9 | *ชญชุ์* | *อินทะมาตรย์* |  |
| 18 | นายสมพงษ์ | ถานะ | ส.อบต. หมู่ที่ 9 | *สมพงษ์* | *ถานะ* |  |
| 19 | นายเฉลิม | ขานพิษ | ส.อบต. หมู่ที่ 10 | *เฉลิม* | *ขานพิษ* |  |
| 20 | นายหนูเดช | โพธิเกษ | ส.อบต. หมู่ที่ 10 | *หนูเดช* | *โพธิเกษ* |  |
| 21 | นายเจ้ย | ศรีจันทร์มา | ส.อบต. หมู่ที่ 12 | *เจ้ย* | *ศรีจันทร์มา* |  |
| 22 | นายชาติชาย | หงษ์งาม | ส.อบต. หมู่ที่ 12 | *ชาติชาย* | *หงษ์งาม* |  |
| 23 | นายสุรศักดิ์ | นันทจันทร์ | ส.อบต. หมู่ที่ 13 | *สุรศักดิ์* | *นันทจันทร์* |  |
| **ลำดับที่** | **ชื่อ - สกุล** | | **ตำแหน่ง** |  | **ลายมือชื่อ** | **หมายเหตุ** |
| 24 | นายสมพงษ์ | ทวยกระโทก | ส.อบต. หมู่ที่ 13 | *สมพงษ์* | *ทวยกระโทก* |  |
| 25 | นายสมบัติ | ภูแข่งหมอก | ส.อบต. หมู่ที่ 14 | *สมบัติ* | *ภูแข่งหมอก* |  |
| 26 | นายทองคำ | โพธิ์ศรี | ส.อบต. หมู่ที่ 14 | *ทองคำ* | *โพธิ์ศรี* |  |
| 27 | นายเยี่ยง | ฝอยทอง | ส.อบต. หมู่ที่ 15 | *เยี่ยง* | *ฝอยทอง* |  |
| 28 | นายคงเดช | วิชาชัย | ส.อบต. หมู่ที่ 15 | *คงเดช* | *วิชาชัย* |  |
| 29 | นายพนม | ศรีโมรส | ส.อบต. หมู่ที่ 16 | *พนม* | *ศรีโมรส* |  |
| 30 | นายดำรงค์ | ชาวเกวียน | ส.อบต. หมู่ที่ 16 | *ดำรงค์* | *ชาวเกวียน* |  |
| **31** | นางสรารัตน์ | ศรีอุดร | ส.อบต. หมู่ที่ 17 | *สรารัตน์* | *ศรีอุดร* |  |
| **32** | นายอภิชิต | ประกอบศรี | ส.อบต. หมู่ที่ 17 | *อภิชิต* | *ประกอบศรี* |  |
| 33 | นายสุพรม | โพธิกมล | ส.อบต. หมู่ที่ 18 | *สุพรม* | *โพธิกมล* |  |
| 34 | นายจอมพันธ์ | หมื่นราชา | ส.อบต. หมู่ที่ 18 | *จอมพันธ์* | *หมื่นราชา* |  |
| 35 | นายชวน | จันทร์แหล่ | ส.อบต. หมู่ที่ 19 | *ชวน* | *จันทร์แหล่* |  |
| 36 | นางสอาด | ศิลป์เนตร | ส.อบต. หมู่ที่ 19 | *สอาด* | *ศิลป์เนตร* |  |
| 37 | นายสมจิตร | มณฑา | ส.อบต. หมู่ที่ 20 | *สมจิตร* | *มณฑา* |  |
| 38 | นายดำรงค์ | คงปัญญา | ส.อบต. หมู่ที่ 20 | *ดำรงค์* | *คงปัญญา* |  |
| **ผู้ไม่มาประชุม** | | | | | | |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายมงคล | ปาละสาร | รองนายก อบต.หนองหลวง | *มงคล* | *ปาละสาร* |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง |  |  |  |

**เริ่มประชุม เวลา 08.30 น.**

**ก่อนทำการประชุม** เลขานุการสภาเช็คสมาชิกเข้าห้องประชุม เรียนเชิญประธานกล่าวนำคำ  
อปริหานิยธรรม และกล่าวเปิดประชุมสภาองค์การบริหารส่วนตำบลหนองหลวง **สมัยสามัญ สมัยที่ 2 ครั้งที่ 1 / 2561 วันที่ 30 เมษายน 2561**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นายสมศักดิ์ คำซองเมือง ประธานสภา อบต.หนองหลวง**

* กล่าวสวัสดี สมาชิกสภาฯทุกท่าน การประชุมในวันนี้เป็นการประชุม สมัยสามัญ สมัยที่ 2 ครั้งที่ 1 / 2561 และต้องขอขอบคุณทุกท่านที่เข้าร่วมประชุม ในวันนี้ ในระเบียบวาระที่ 1 เรื่องแจ้งเพื่อทราบ
* .ในวันนี้เรามีการประชุมในหลายเรื่อง และมีเรื่องจะแจ้งเพื่อทราบ ดังนี้
* นายอภิชิต ประกอบศรี เลขานุการสภาฯ ได้ลาออกจากตำแหน่ง เมื่อมีการประชุมสภาฯในครั้งที่ผ่านนั้น และขอแต่งตั้งนายเยี่ยง ฝอยทอง สมาชิกสภาฯ หมู่ที่ 15 เป็นเลขานุการสภาฯชั่วคราว
* การตรวจรายงานการประชุมสภาฯให้สมาชิกสภาฯตรวจให้เรียบร้อย
* ในช่วงฤดูฝน ให้สมาชิกสภาฯดูแลถนนหนทาง ความเสียหาย การชำรุด การเดินทางของประชาชนด้วย

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ในวาระที่ 1 เรื่องแจ้งเพื่อทราบ
* งานแสดงมุทิตาจิต 13 เมษายน 2561 ขอบคุณที่สมาชิกภาฯให้ความร่วมมือด้วยดี ได้นำผู้สูงอายุเข้าร่วมกิจกรรมทั้ง 20 หมู่บ้าน
* เรื่องวัคซีนป้องกันโรคพิษสุนัขบ้า ที่ท่านได้ส่งเรื่องมายัง อบต.หนองหลวงแล้วนั้น อบต.หนองหลวงได้ติดตามเรื่องนี้ไม่ได้ละเลย แต่เนื่องจากวัคซีนขาดตลาด เราก็ต้องรอไปก่อน ในปีนี้เราตั้งไว้เพื่อการเบิกจ่าย 40,000 บาท ไม่น่าจะพอเนื่องจากจำนวน สุนัข และแมวที่ท่านได้ส่งเข้ามานั้นจำนวนเกินงบประมาณ คงต้องจะได้โอนงบประมาณเพิ่มอีก 60,000 บาท
* โรคไข้เลือดออก ตอนนี้เด็ก 5 ขวบ หมู่ที่ 1 ติดเชื้อ เรากำลังเร่งดำเนินการเครื่องพ่นหมอกควัน และน้ำยา
* ให้คัดกรองโครงการเร่งด่วนเข้ามา 1-5 โครงการจะดำเนินการ เพราะรัฐบาลต้องการให้ อปท. ทั่วประเทศสนับสนุนโครงการไทยนิยม ยั่งยืน จ่ายขาดเงินสะสม โดยเฉพาะโครงการเกี่ยวกับน้ำ ม.1,11,17,19,9,10,12,18,16,7,3
* กิจกรรมกลองยาวโรงเรียนผู้สูงอายุ ตอนนี้ได้ 60 % รับงานทั่วตำบล งาน

ละ 1,000 – 3,000 บาท ไม่รวมค่าอาหาร งานบวช งานแต่ง งานแห่นาค

* แลนด์มาร์คหนองหลวง ดอกบัวใหญ่สัญลักษณ์ของหนองหลวง ทำเป็นแหล่งท่องเที่ยว โดร่ม โหนสลิง ร้านค้าโอท๊อป สร้างหอพระ 2 จุด จุดห้วยแปและหนองหลวง โดยจะของบท่องเที่ยวจากท่านผู้ว่าราชการจังหวัด 2,900,000 บาท เพื่อทำถนนลาดยางรอบหนองหลวง
* ขอบคุณผู้สนับสนุนงบประมาณ 5,000 บาท ซื้อเครือข่ายวิทยุสมัครเล่น 3,000 บาท ซื้อวิทยุ 1,500 บาท เพื่อใช้ในกิจการกู้ชีพ –อปพร. อบต.หนองหลวง มอบให้เป็นสมบัติของทางราชการ
* สถิติการเก็บขยะลดลง ในขณะนี้บ้านโนนมันปลานำร่อง ให้ขยะหมดไปจากชุมชน ไม่ถึง 50 % จะไม่ได้เงิน 30,000 บาท ส่งรายชื่อ คืนถังด้วย
* ถังหมักจากสำนักงานทรัพยากรธรรมชาติและสิ่งแวดล้อม 200 ชุด เพื่อทำปุ๋ยหมักใช้พร้อม พ.ด. ให้ส่งทะเบียนคุ้ม-รายชื่อ
* เชิญข้าราชการที่มาบรรจุใหม่ แนะนำตัวด้วยคะ
* 1. นางธรรมิตาว์ สาวนาม นักวิชาการศึกษา
* 2. นายปูมวงศ์ เชื้อโชติ นิติกร
* 3. นายกวี ศรีรัตนอุดร นักวิชาการเงินและบัญชี
* 4. นายภาณุพันธุ์ ศิลากุล นักป้องกันและบรรเทาสาธารณภัย

**ที่ประชุม รับทราบ**

**ระเบียบวาระที่ 2 รับรองรายงานการประชุมครั้งที่ผ่านมา**

* รับรองรายงานการประชุมสภาองค์การบริหารส่วนตำบลหนองหลวง สมัยสามัญ สมัยที่ 1 ครั้งที่ 1 / 2561 ลงวันที่ 5 กุมภาพันธ์ 2561

**นายสมศักดิ์ คำซองเมือง ประธานสภา อบต.หนองหลวง**

* เรียนเชิญคณะกรรมการตรวจรายงานการประชุมสภาฯ

**นายทองจันทร์ ศรีตำแย ส.อบต.หนองหลวง หมู่ที่ 4**

- เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน

* ตามเอกสารรายงานการประชุมสภาฯสมัยสามัญ สมัยที่ 1ครั้งที่ 1/2561 ลงวันที่ 5 กุมภาพันธ์ 2561

**มติที่ประชุม เห็นชอบด้วยคะแนน 38 เสียง**

**ลาการประชุม - คน**

**ระเบียบวาระที่ 3 เรื่องเสนอเพื่อพิจารณา**

**3.1 พิจารณาเลือกตั้งเลขานุการสภาองค์การบริหารส่วนตำบลหนองหลวง**

**3.2 พิจารณาเห็นชอบการโอนงบประมาณ ตั้งเป็นรายการใหม่**

3.2.1 ก่อสร้างเมรุ หมู่ที่ 9

3.2.2 อุดหนุนไฟฟ้า หมู่ที่ 9

3.2.3 จัดซื้อปั้มหอยโข่ง

3.2.4 จัดซื้อตู้คอลโทรล

3.2.5 จัดซื้อกล้องวงจรปิด หมู่ที่ 19

3.2.6 จัดกล้องดิจิตอล

**นายสมศักดิ์ คำซองเมือง ประธานสภา อบต.หนองหลวง**

* **3.1 พิจารณาเลือกตั้งเลขานุการสภาองค์การบริหารส่วนตำบลหนองหลวง**
* เนื่องจากตำแหน่งเลขาสภา อบต.หนองหลวงได้ว่างลง เนื่องจากเลขานุการสภาฯคนเดิมได้ลาออกจากตำแหน่ง และให้เลือกเลขานุการสภาฯในการประชุมครั้งถัดไป เพื่อไปดำรงตำแหน่งสมาชิกสภาฯ ในวันนี้จึงจะดำเนินการพิจารณาเลือกเลขานุการสภา อบต.หนองหลวง โดยผู้มีสิทธิ์ และคุณสมบัติ ลงรับการเลือกตั้งในครั้งนี้ปลัด อบต.หนองหลวงและสมาชิกสภา อบต.นองหลวง
* ขอเรียนเชิญท่านสมาชิกสภาฯ เสนอชื่อ ผู้ที่สมควรดำรงตำแหน่งเลขานุการสภาฯ เชิญครับ

**นางสวาท เตียงงา ส.อบต.หนองหลวง หมู่ที่ 7**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ดิฉันในฐานะผู้อาวุโส มองเห็นความสำคัญและต้องทำหน้าที่จดรายงานการประชุม และมีความชัดเจนในตัวหนังสือ และต้องเป็นคนที่ว่องไวเป็นอย่างดี จึงขอเสนอ นายอนุวัฒน์ มะโนราช ส.อบต. หมู่ที่ 11

**ผู้รับรอง** 1. นายเจ้ย ศรีจันทร์มา ส.อบต.หมู่ที่ 12

2. นางสรารัตน์ ศรีอุดร ส.อบต.หมู่ที่ 17

**นายทองจันทร์ ศรีตำแย ส.อบต.หนองหลวง หมู่ที่ 4**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน กระผมขอเสนอ นายเยี่ยง ฝอยทอง ส.อบต. หมู่ที่ 15

**ผู้รับรอง** 1. นายพัสดร ชาวสวย ส.อบต.หมู่ที่ 3

2. นายสุพรม โพธิกมล ส.อบต.หมู่ที่ 18

**นายสมศักดิ์ คำซองเมือง ประธานสภา อบต.หนองหลวง**

* มีสมาชิกสภาฯท่านใดต้องการเสนอชื่ออีกหรือไม่ หากไม่มีขอหามติเพื่อคัดเลือกเลขานุการสภาฯในลำดับต่อไป
* เพื่อความรวดเร็วและชัดเจนในการเลือกตั้งเลขานุการสภาฯ จะเลือกตั้งแบบเปิดเผย โดยการยกมือ

**นายทองจันทร์ ศรีตำแย ส.อบต.หนองหลวง หมู่ที่ 4**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ขอเสนอให้สมาชิกสภาฯที่ถูกเสนอชื่อเข้าไปได้กล่าวแนะนำตัวและทักทายสมาชิกสภาฯสักเล็กน้อยหน่อยครับ

**นายเยี่ยง ฝอยทอง ส.อบต.หนองหลวง หมู่ที่ 15**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ต้องขอขอบพระคุณทุกท่านที่ได้เสนอชื่อของกระผมที่ให้รับตำแหน่งเลขานุการสภา อบต.หนองหลวง แต่กระผมขอสละสิทธิ์ในส่วนนี้ เนื่องจากตัวกระผมไม่สะดวกครับ

**นายอนุวัฒน์ มะโนราช ส.อบต.หนองหลวง หมู่ที่ 11**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน กระผมขอขอบคุณทุกท่านที่ไว้วางใจผม ในการดำรงตำแหน่งเลขานุการสภาฯ กระผมจะทำหน้าที่ให้ดีที่สุด สุดความสามารถครับ

**นายสมศักดิ์ คำซองเมือง ประธานสภา อบต.หนองหลวง**

* มีสมาชิกสภาฯเสนอชื่อมี 2 ท่าน และได้มีสมาชิกสภาฯสละสิทธิ์ 1 ท่าน คือ นายเยี่ยง ฝอยทอง ส.อบต.หนองหลวง หมู่ที่ 15 ถือว่าเหลืออีก 1 ท่าน คือนายอนุวัฒน์ มะโนราช ส.อบต.หนองหลวง หมู่ที่ 11 ได้รับการเลือกตั้ง โดยชอบธรรม มีสมาชิกสภาฯท่านใดเห็นเป็นอย่างอื่นหรือไม่ หากไม่มีขอมติที่ประชุมเห็นชอบ ให้นายอนุวัฒน์ มะโนราช ส.อบต.หนองหลวง หมู่ที่ 11 รับตำแหน่ง เลขานุการสภา อบต.หนองหลวง ตั้งแต่บัดนี้เป็นต้นไป

**มติที่ประชุม เห็นชอบ ด้วยคะแนนเสียง 38 เสียง**

**ไม่เห็นชอบ ด้วยคะแนนเสียง - เสียง**

**ขาดการประชุม - เสียง**

**นายสมศักดิ์ คำซองเมือง ประธานสภา อบต.หนองหลวง**

**3.2 พิจารณาเห็นชอบการโอนงบประมาณ ตั้งเป็นรายการใหม่**

3.2.1 ก่อสร้างเมรุ หมู่ที่ 9

3.2.2 จัดซื้อปั้มหอยโข่ง

3.2.3 จัดซื้อตู้คอลโทร

3.2.4 จัดซื้อกล้องวงจรปิด หมู่ที่ 19

3.2.5 จัดกล้องดิจิตอล

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ขอแสดงความยินดีกับท่านเลขานุการสภา
* อบต.หนองหลวง คนใหม่ ท่านอนุวัฒน์ มะโนราช ด้วยนะคะ
* การโอนงบประมาณรายจ่ายประจำปี ตั้งเป็นรายการใหม่ จำนวน 5 รายการ รายละเอียด ให้ทุกท่านดูเอกสารประกอบไปพร้อมๆกันด้วย
* โครงการก่อสร้างเมรุ หมู่ที่ 9 ตั้งโอนเป็นรายการใหม่ ปี 2560 มันตกไป เพราะไม่มีงบประมาณดำเนินการ จากการร้องขอ ความจำเป็นของประชาชน หมู่ที่ 9 จึงขอโอนงบประมาณใหม่ งบประมาณ 600,000 บาท
* 2. จัดซื้อปั้มหอยโข่ง งบประมาณ 225,000 บาท ปั้มหอยโข่งเราได้ใช้เยอะมาก ทั้งซัมเมิส หอยโข่ง เพราะความสะดวกของประชาชน
* 3. จัดซื้อตู้คอลโทร งบประมาณ 95,000 บาท เราได้มีการซ่อมแซมประปาเยอะมาก โดย อบต.หนองหลวง มาเป็นอันดับ 1 เพราะประปาเรามี 20 หมู่บ้าน ได้ซ่อมแซมตลอดเวลา เพราะมีปัญหาบ่อย ไหม้ ชำรุด ฟ้าผ่า เป็นปัญหาที่เราเจอบ่อยมาก เพราะความสะดวกของประชาชนในการใช้น้ำสะดวก เราก็ดำเนินการให้ทันต่อเหตุการณ์และเวลา
* 4. จัดซื้อกล้องวงจรปิด หมู่ที่ 19 งบประมาณ 100,000 บาท เป็นโครงการที่ตกไป จึงขอตั้งเป็นรายการใหม่
* 5. จัดกล้องดิจิตอล งบประมาณ 36,000 บาท เป็นกล้องของกองการศึกษาฯ เนื่องจากเราได้ใช้งานบ่อย กิจกรรมเรามันเยอะและเราจะต้องเก็บภาพไว้เพื่อรายงานและการเบิกจ่าย โครงการนี้ได้นำเข้าสู่สภาฯแล้วรอบหนึ่ง เอกสารไม่เรียบร้อยสภาฯจึงไม่พิจารณา ในการประชุมครั้งนี้จึงขอนำเข้าสู่สภาฯเพื่อพิจารณาอีกครั้ง รายละเอียด ดังนี้

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **แผนงาน** | **งาน** | **งบ** | **หมวดรายจ่าย** | **ประเภทรายจ่าย** | **โครงการ/รายการ** | **งบประมาณอนุมัติ** | **งบประมาณก่อนโอน** | **(+/-)จำนวนเงินที่โอน** | | **งบประมาณหลังโอน** | **คำชี้แจงงบประมาณรายจ่ายกรณีมีการแก้ไขเปลี่ยนแปลง** |
| **(กองช่าง)**  **เคหะและ ชุมชน** | บริหารงานทั่วไปเกี่ยวกับเคหะชุมชน | ดำเนิน งาน | ค่าใช้สอย | รายจ่ายเพื่อบำรุงรักษาหรือซ่อมแซมทรัพย์สิน | **โอนลด**  ค่าบำรุงรักษา หรือซ่อมแซมที่ดินและสิ่งก่อสร้าง | 2,000,000 | 1,216,000 | - | 400,000 | **816,000** |  |
| **(กองช่าง)**  **เคหะและ ชุมชน** | บริหารงานทั่วไปเกี่ยวกับเคหะชุมชน | ดำเนิน งาน | เงินอุดหนุน | เงินอุดหนุนหน่วยงานของรัฐหรือองค์กรเอกชนในกิจกรรมอันเป็นสาธารณประโยชน์ | **โอนลด**  อุดหนุนการไฟฟ้าส่วนภูมิภาคโพนพิสัย ตามโครงการขยายเขตไฟฟ้าภายในหมู่บ้าน บ้านเลิศไมตรี หมู่ที่ 9 (1 จุด) | 100,000 | 100,000 | - | 100,000 | **0** |  |
| **(กองช่าง)**  **เคหะและ ชุมชน** | บริหารงานทั่วไปเกี่ยวกับเคหะชุมชน | ดำเนิน งาน | เงินอุดหนุน | เงินอุดหนุนหน่วยงานของรัฐหรือองค์กรเอกชนในกิจกรรมอันเป็นสาธารณประโยชน์ | **โอนลด**  อุดหนุนการไฟฟ้าส่วนภูมิภาคโพนพิสัย ตามโครงการขยายเขตไฟฟ้าภายในหมู่บ้าน บ้านเลิศไมตรี หมู่ที่ 9 (2 จุด) | 100,000 | 100,000 | - | 100,000 | **0** |  |
| **(กองช่าง)**  **แผนงานเคหะและชุมชน** | เคหะและชุมชน | ลงทุน | ค่าที่ดินและสิ่งก่อสร้าง | ค่าก่อสร้างสาธารณูปโภค | **โอนตั้งเป็นรายการใหม่**  ค่าก่อสร้างเมรุมาศ หมู่ที่ 9 | 600,000 | - | + | 600,000 | **600,000** |  |
| **(กองช่าง)**  **เคหะและ ชุมชน** | บริหารงานทั่วไปเกี่ยวกับเคหะชุมชน | ดำเนิน งาน | ค่าใช้สอย | รายจ่ายเพื่อบำรุงรักษาหรือซ่อมแซมทรัพย์สิน | **โอนลด**  ค่าบำรุงรักษา หรือซ่อมแซมที่ดินและสิ่งก่อสร้าง | 2,000,000 | **816,000** | - | 225,000 | **591,000** |  |
| **(กองช่าง)**  **เคหะและ ชุมชน** | บริหารงานทั่วไปเกี่ยวกับเคหะชุมชน | ลงทุน | ค่าครุภัณฑ์ | ค่าครุภัณฑ์อื่นๆ | **โอนตั้งเป็นรายการใหม่**  จัดซื้อปั้ม  หอยโข่ง | 225,000 | - | + | 225,000 | **225,000** |  |
| **(กองช่าง)**  **เคหะและ ชุมชน** | บริหารงานทั่วไปเกี่ยวกับเคหะชุมชน | ดำเนินงาน | ค่าใช้สอย | รายจ่ายเพื่อบำรุงรักษาหรือซ่อมแซมทรัพย์สิน | **โอนลด**  ค่าบำรุงรักษา หรือซ่อมแซมที่ดินและสิ่งก่อสร้าง | 2,000,000 | **591,000** | - | 95,000 | **496,000** |  |
| **(กองช่าง)**  **เคหะและ ชุมชน** | บริหารงานทั่วไปเกี่ยวกับเคหะชุมชน | ลงทุน | ค่าครุภัณฑ์ | ค่าครุภัณฑ์อื่นๆ | **โอนตั้งเป็นรายการใหม่**  จัดซื้อตู้คอนโทรล | 95,000 | - | + | 95,000 | **95,000** |  |
| **(กองช่าง)**  **เคหะและ ชุมชน** | บริหารงานทั่วไปเกี่ยวกับเคหะชุมชน | ดำเนินงาน | ค่าใช้สอย | รายจ่ายเพื่อบำรุงรักษาหรือซ่อมแซมทรัพย์สิน | **โอนลด**  ค่าบำรุงรักษา หรือซ่อมแซมที่ดินและสิ่งก่อสร้าง | 2,000,000 | **496,000** | - | 100,000 | **396,000** |  |
| **(กองช่าง)**  **เคหะและ ชุมชน** | บริหารงานทั่วไปเกี่ยวกับเคหะชุมชน | ลงทุน | ค่าครุภัณฑ์ | ค่าครุภัณฑ์อื่นๆ | **โอนตั้งเป็นรายการใหม่**  จัดซื้อกล้องวงจรปิด CCTV หมู่ที่ 19 | 100,000 | - | + | 100,000 | **100,000** |  |
| **(กองการศึกษา)**  **การศึกษา** | บริหารงานทั่วไปเกี่ยวกับการศึกษา | ลงทุน | ค่าครุภัณฑ์ | ค่าครุภัณฑ์โฆษณาและเผยแพร่ | **โอนลด**  จัดซื้อกล้องถ่ายภาพนิ่ง ระบบดิจิตอล | 14,000 | 14,000 | - | 14,000 | **0** |  |
| **(กองการศึกษา)**  **การศึกษา** | กีฬาและนันทนาการ | ดำเนินงาน | ค่าใช้สอย | รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ | **โอนลด**  โครงการประเพณีแข่งเรือประจำปีและto be number one | 200,000 | 150,000 | - | 36,000 | **114,000** |  |
| **(กองการศึกษา**  **การศึกษา** | บริหารงานทั่วไปเกี่ยวกับการศึกษา | ลงทุน | ค่าครุภัณฑ์ | ค่าครุภัณฑ์โฆษณาและเผยแพร่ | **โอนตั้งเป็นรายการใหม่**  จัดซื้อกล้องถ่ายภาพนิ่ง ระบบดิจิตอล | 50,000 | - | + | 50,000 | **50,000** |  |

* คณะผู้บริหารขอเสนอสู่สภาฯเพื่อพิจารณาเห็นชอบดำเนินการ ในโครงการที่ขอตั้งเป็นรายการใหม่และโครงการที่ขอโอนเพิ่ม เนื่องจากงบประมาณไม่เพียงพอต่อการเบิกจ่าย
* ขออนุญาตเพิ่มเติมโครงการก่อสร้างเมรุ หมู่ที่ 9 ประชาชนบ้านเลิศไมตรีร้องขอแบบเร่งด่วนเนื่องเป็นความจำเป็นอย่างยิ่ง
* มีท่านใดสงสัยหรืออยากสอบถามในส่วนใดหรือไม่

**นายบุญพงษ์ ถานะ ส.อบต.หนองหลวง หมู่ที่ 9**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน โครงการก่อสร้างเมรุ หมู่ที่ 9 ชาวบ้านมีความเดือดร้อนเป็นอย่างมาก และได้สอบถามมากเยอะ จึงขอความเห็นชอบจากสมาชิกสภาฯทุกท่านโปรดเห็นความเดือดร้อนของชาวบ้าน หมู่ที่ 9 ด้วย

**นายสมศักดิ์ คำซองเมือง ประธานสภา อบต. หนองหลวง**

* มีสมาชิกสภาฯท่านใดสงสัยหรือเสนอแนะ เพิ่มเติมหรือไม่ หากมีข้อสงสัยสามารถสอบถามได้

**นายดำรงด์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ท่านแจ้งหรือยังว่าวาระไหน

**นายสมศักดิ์ คำซองเมือง ประธานสภา อบต. หนองหลวง**

* วาระรับหลักการครับ แต่อยากให้ท่านอภิปรายก่อน เพื่อประกอบการรับหลักการ ของท่านบุญพงษ์ ถานะ ในโครงการก่อสร้างเมรุ วาระนี้ คือวาระแรก วาระรับหลักการ วาระที่สอง แปรญัตติ วาระที่สาม ลงมติเห็นชอบดำเนินการ เราจะดำเนินการทั้งสามวาระรวด

**นายดำรงด์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เกี่ยวกับเรื่องการดำเนินการเปลี่ยนแปลงขออนุมัติโครงการ ปี 2561 มาตั้งเป็นรายการใหม่ สมาชิกสภาฯบางท่านยังไม่เข้าใจรายละเอียด เรื่องเงิน 600,000 บาท

* เรื่องเกี่ยวกับเงิน เอกสารไม่ครบ ไม่ได้รายละเอียดครบ ให้ถ่ายเอกสารโครงการให้สมาชิกสภาฯได้ศึกษาดูก่อน 3 วัน สมาชิกสภาฯไม่ได้เอาข้อบัญญัติมาด้วย
* ส่วนตัวกระผมได้เอาข้อบัญญัติมาด้วย บ้านเลิศไมตรี หมู่ที่ 9 ปี 2561 มีงบประมาณเท่าไหร่ เอามาทำเมรุหรืออย่างไร แล้วยังคงยืนยันโครงการเดิมไว้ไหม ยังไม่ทราบรายละเอียดเรื่องนี้
* การทำเมรุ ดำเนินการอย่างไรเกี่ยวกับการทำ เพราะไม่สามารถทำได้ง่ายๆหาผู้ประกอบการยาก วงเงิน 600,000 บาท กว้าง ยาวเท่าไหร่ ถ้าจะทำฐาน กว้าง ยาว สูง พื้นที่ลาน ไม่ทราบว่า 600,000 บาท จะทำได้หรือเปล่า ลักษณะไหน ให้กองช่างประมาณการราคาให้ชัดเจน ไม่ว่าดำเนินการไม่เสร็จแล้วรื้อกันใหม่
* เงิน 200,000 บาท ขอขยายเขตไฟฟ้า ในข้อบัญญัติมี 100,000 บาท ทำไมเอามา 200,000 บาท รายละเอียดยังไม่ทราบ เอาเป็นข้อๆครับบ้านเลิศไมตรี หมู่ที่ 9

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ได้แนบเอกสารเข้ามาทุกรายการแล้ว
* จากการสอบถามแล้ว งบประมาณ 600,000 บาท ไม่สามารถทำได้เลย แต่ต้องตั้งโอนเป็นรายการใหม่ สมาชิกสภาฯที่ไม่ได้เอาข้อบัญญัติมา เราไปดูเลยค่ะว่าไหนเป็นหน้าไหน เอกสารที่เจ้าหน้าที่ได้แจกให้ได้ระบุหน้า เราไปโอนลดจากงบประมาณของกองช่าง หมวดค่าที่ดินและสิ่งก่อสร้าง 1,216,000 บาท เอามาตั้งเป็นรายการใหม่ โครงการก่อสร้างเมรุ หมู่ที่ 9 โดยไม่มีในข้อบัญญัติงบประมาณรายจ่ายประจำปี พ.ศ.2561 เราจึงได้มาตั้งเป็นรายการใหม่ 600,000 บาท แล้วไปโอนลดจากโครงการอุดหนุนไฟฟ้า หมู่ที่ 9 ซึ่งอยู่ในข้อบัญญัติฯ ปี 2561 มี 2 โครงการ โครงการละ 100,000 บาท รวมเป็น 200,000 บาท มาสร้างเมรุ หมู่ที่ 9 เป็นเงินทั้งสิ้น 600,000 บาท
* ตามแบบแปลนของบ้านโนนมีชัย แต่ได้ได้ทำสองชั้น ในราคา 600,000 บาท ไม่สามารถทำสองชั้นได้จึงปรับเป็นหลังคาชั้นเดียว ตามแบบแปลนที่เราได้ดำเนินการนี้เราสามารถทำได้ ในราคา 600,000 บาท ตามเอกสารประมาณการราคา

**นายดำรงด์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ไม่เป็นไรครับ เพียงแต่ผมอยากให้มันละเอียด สิ่งที่เป็นประโยชน์ต่อชุมชน เราช่วยกันได้

* หน้า 103 โครงการปรับปรุงซ่อมแซมฯจะคงไว้หรือไม่ อย่างไร

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน โครงการ หน้า 103 โครงการถนนลูกรังสู่พื้นที่การเกษตร หมู่ที่ 9 งบประมาณ 100,000 บาท คงไว้เช่นเดิม

**นายดำรงด์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล
* หนองหลวงทุกท่าน ท่านต้องเรียนชี้แจงให้ชัดเจนว่าเอาลูกรังคงไว้

**นายทองจันทร์ ศรีตำแย ส.อบต.หนองหลวง หมู่ที่ 4**

* เรียนท่านประธานสภาและสมาชิกสภาองค์การบริหารส่วนตำบล
* หนองหลวงทุกท่าน ก็อย่างที่เข้าใจกันแล้ว ตามที่ท่านดำรง คงปัญญา ได้ชี้แจง คือการก่อสร้างเมรุ และไฟฟ้า หมู่ที่ 9 ตามที่ทำความเข้าใจเกี่ยวกับผู้บริหาร ก่อสร้างเมรุ ปี 2560 ได้ตกไป มาตั้งเป็นรายการตั้งใหม่ 600,000 บาท ผมเป็นห่วงการก่อสร้างไม่สมบูรณ์แบบตามเจตนาของหมู่บ้าน ถ้าเราทำไม่ได้ในราคา 600,000 บาท จะดำเนินการอย่างไร หรือรับเหมาไว้แล้วทิ้งงาน ไม่ทำตามสัญญา

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน นายกและกองช่าง ได้ไปดูแบบมาหลาย อบต.แล้ว เพื่อความชัดเจน ราคา 600,000 บาท มันต้องสอบราคา ผู้รับเหมาเขาคุยกันเอง การที่ทำแล้วทิ้งงาน มันมีในสัญญาจัดซื้อจัดจ้างฯทุกท่านไม่ต้องห่วงเนื่องจากมีระเบียบกำหนดชัดเจนอยู่แล้ว ว่าต้องดำเนินการกี่วันให้แล้วเสร็จ หากทำงานไม่เสร็จตามกำหนดระยะเวลา ก็จะมีการปรับ

**นางสวาท เตียงงา ส.อบต.หนองหลวง หมู่ที่ 7**

* เรียนท่านประธานสภาและสมาชิกสภาองค์การบริหารส่วนตำบล
* หนองหลวงทุกท่าน ดิฉันขอเสนอ ส.อบต.หมู่ที่ 9 เพื่อทำความเข้าใจ โครงการ หมู่ที่ 9 คือตั้งรายการใหม่ 400,000 บาท ที่อยากให้เลขานุการสภาบันทึกไว้ คือ โครงการไฟฟ้า 2 รายการ รวม 200,000 บาท ได้โอนลดเข้าไปทำรายการเมรุแล้ว ให้บันทึกชัดเจนเลย เดี๋ยวท่านจะไม่เข้าใจ

**นายสมพงษ์ จุมพล ส.อบต.หนองหลวง หมู่ที่ 1**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน กระผมเห็นด้วยกับท่านดำรงค์ คงปัญญา ส.อบต.หมู่ที่ 20 คือไม่ขัดหลักการที่เป็นประโยชน์ต่อประชาชนแต่สมาชิกทุกท่านต้องเข้ามาศึกษาด้วยว่าอะไรเป็นอะไร บางคนไม่รู้จริง และบางครั้งกระผมก็ไม่ไม่รู้ เราทำงานจะไม่ขัดสิ่งที่เป็นประโยชน์ มันต้องชัดเจน คุยเรื่องนี้เรื่องเดียวเป็นชั่วโมง ต่อไปเราก็ทำมาก็แล้วกัน

**นายดำรงค์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน วาระรับหลักการเราก็อภิปรายในเรื่องที่เราจะรับหลักการ ผมก็เสนออย่างนี้ว่า มันมี 6 โครงการ ให้อภิปรายทุกโครงการพร้อมกัน แล้วรับหลักการพร้อมกันเลย

**นายสมศักดิ์ คำซองเมือง ประธานสภา อบต. หนองหลวง**

* ให้อภิปรายทีละโครงการ แล้วรับหลักการพร้อมกันเลยครับ

**นายดำรงค์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ปั้มหอยโข่ง เอกสารเกี่ยวกับการจัดซื้อ จำนวน 10 ตัวๆละ 22,500 บาท รวม 225,000 บาท เรื่องตัวหอยโข่งมีตัวประกอบอะไรบ้าง ในราคา 22,500 บาท ท่านก็แจ้งมาว่าที่เราจะซื้อตามราคากลาง ไปโอนงบประมาณจากข้อบัญญัติฯผมไม่ติดใจ เราจะได้รู้ว่ามันเหมาะสมที่จะเอาไปใช้กับน้ำประปา ท่านผู้บริหารเอาไปใช้กับบ้านใดบ้างให้แจ้งด้วยก็อยากให้แจ้งรายละเอียดด้วย เอกสารที่ว่าตัวละ 22,500 บาท มีอะไรบ้าง แล้วเอาไปใช้อย่างไร ช่วยบันทึกด้วยไม่อยากให้ตัดทอนข้อความความชัดเจน ให้ช่างมาแจ้งว่ามีองค์ประกอบอะไรบ้าง ใช้บ้านไหนบ้าง 10 ตัว

**นายจอมพันธ์ หมื่นราชา ส.อบต.หนองหลวง หมู่ที่ 18**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เกี่ยวหอยโข่ง หมู่ที่ 18 มีบ่อประปาขนาดใหญ่ ปั้มหอยโข่ง 2 ตัว เผื่อสำรอง 1 ตัว เครื่องอีกตัวไหม้ จะได้ใช้ตัวที่สำรองไว้ต่อเลย มันเป็นการอำนวยความสะดวก ท่านผู้บริหารจะทำอย่างไร ขอให้แจ้งด้วย

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ขออนุญาตชี้แจงเรื่องปั้มหอยโข่ง มีอะไรเป็นองค์ประกอบบ้าง โดยส่วนตัวนายก นายกไม่เคยทราบในส่วนนี้ กองช่างและกองคลังเป็นผู้ดุแลงบประมาณและประมาณราคา

**นายจอมพันธ์ หมื่นราชา ส.อบต.หนองหลวง หมู่ที่ 18**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ปั้มหอยโข่งจะมีท่อ มีปั้มน้ำขึ้นข้างบน มีสายท่อต่อลงไปในบ่อ มันเป็นชุดของมัน

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ขออนุญาตท่านประธาน ในการซื้อจะเป็นราคากลาง เขาต้องการตรวจสอบบัญชีราคากลาง มันเป็นเรื่องของช่างและคลัง การทำงาจะมีการประสานกันถ้าหากสเป็คไม่ผ่านเขาก็ไม่ให้เอามาใช้งาน ขอบคุณท่านจอมพันธ์ หมื่นราชา รายละเอียดของปั้มหอยโข่ง วัสดุ-ครุภัณฑ์ ต้องเป็นราคากลาง ถ้าไม่ตรงก็จัดซื้อไม่ได้
* ทำไมถึงมี 10 ตัวที่ขออนุมัติสภา-ผู้บริหารจัดซื้อล่าช้า ซื้อทีละตัวไม่พอ บ่อประปาเรามีหลายบ่อ บางทีชำรุดพร้อมกัน 3 – 4ตัวก็มี ปัญหาเรื่อง้ำก็เยอะ เจ้าหน้าที่ต้องแจ้ง รายงานเข้ามา หอยโข่งฟัง ชำรุด คลังต้องรีบดำเนินการในการเบิกจ่าย ซ่อมแซม ท่านแจ้งเข้ามาหาช่าง ช่างเบิกอุปกรณ์กับคลังที่จัดซื้อไว้ให้แล้ว เบิกไปใช้ดำเนินการ ถ่ายรูปตอนดำเนินการ หลังดำเนินการ รายงานต่อกองคลัง กองช่างและกองคลังที่ต้องดำเนินการตามระเบียบวัสดุ ไม่ตรงสเป็ค ตามบัญชีครุภัณฑ์ของส่วนกลางก็ซื้อไม่ได้ จัดซื้อแล้วเป็นวัสดุ – ครุภัณฑ์ที่เจ้าหน้าที่ทำ บันทึกไว้ มีการทำเอกสารเบิกจ่าย ถ่ายรูปก่อนดำเนินการ ไม่มีใครเอาไปใช้ส่วนตัวได้ เอกสารมีครบ เครื่องถ่ายเอกสารชำรุด ขอดูเอกสารเพิ่มเติมได้นายกมีครบ
* ตู้คอนโทรล เป็นตู้ควบคุมอัตโนมัติ ตอนนี้มีปัญหาหลายบ้าน เช่น ชำรุด ต้องต่อระบบสายตรง โดยเฉพาะช่วงหน้าฝน มีปัญหาเกี่ยวกับฟ้าผ่าตู้คอนโทรล ระบบไฟไหม้ไม่สามารถซ่อมได้ ถ้ารออนุมัติซื้อทีละตัวก็ล่าช้า การจัดซื้อจัดจ้างนั้นจัดซื้อตามบัญชีราคามาตรฐานหรือราคากลาง การใช้งานก็ต้องมีการเบิกใช้ระหว่างกับคลังกับช่างมันมีระบบอย่างชัดเจนอยู่แล้ว
* กล้อง CCTV หมู่ที่ 19 ราคา 100,000 บาท ปีงบประมาณ 2560 โครงการได้ตกหล่นไป จึงได้ตั้งรายการใหม่ ได้รับร้องเรียนจากประชาชน หมู่ที่ 19 ถึงความจำเป็นในการจัดซื้อกล้องวงจรปิด กล้อง CCTV ผู้นำชุมชนได้ระบุจุดติดตั้งชัดเจน แต่งบประมาณตกไป ปีนี้ ประชาชนได้ร้องเรียนเข้ามาก็เลยได้นำมาทำ ขอความเห็นใจจากท่านด้วย ประชานจำเป็นจึงได้ร้องเรียนเข้ามา ไม่พะยูงก็หาย อุบัติเหตุก็เยอะ ส่วนเรื่องการจัดซื้อจัดจ้างเป็นเรื่องของเจ้าหน้าที่ส่วนกองคลังและกองช่างดำเนินการตามระบบ ในการจัดซื้อจัดจ้างก็มีราคากลางมาตรฐานในการจัดซื้ออยู่แล้ว
* การจัดซื้อกล้องดิจิตอลของกองการศึกษา ปัจจุบัน อบต.หนองหลวง ไม่มีกล้องใช้งานในการบันทึกรูปภาพ ใช้แต่กล้องโทรศัพท์ในการถ่ายรูป จึงมีความจำเป็นในการใช้งาน ทางกองการศึกษาจึงขอจัดซื้อกล้องดิจิตอลเพื่อใช้การบันทึกภาพกิจกรรมต่างๆของ อบต.หนองหลวง จึงขอความอนุเคราะห์ท่านสมาชิกสภาฯพิจารณาเห็นชอบดำเนินการด้วย

**นายจอมพันธ์ หมื่นราชา ส.อบต.หนองหลวง หมู่ที่ 18**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน โครงการไฟฟ้าส่องสว่าง หมู่ที่ 18 ก็ตกไปเช่นกัน ก็ยังไม่ได้

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน เรื่องไฟฟ้า กล้องวงจรปิด CCTV และโครงการก่อสร้างเมรุ ตกไปของปี 2560 เรานำโครงการติดตั้งกล้องวงจรปิด CCTV และก่อสร้างเมรุ มาทำก่อน ส่วนโครงการไฟฟ้าเราจะดำเนินทำในข้อบัญญัติ ปี 2561 ให้แล้วเสร็จทั้งหมดก่อน จึงขอเรียนเชิญท่านอภิปรายเพื่อประการรับหลักการ ท่านสมาชิกสภาฯท่านใดไม่เข้าใจสามารถสอบถามได้ ในนามของผู้บริหารขออนุญาตชี้แจงที่โอนงบประมาณ บางงรายการโอนเพิ่มบางรายโอนตั้งรายการใหม่ ดอนลดจากหมวดนั้น หมวดนี้ เนื่องจากงบประมาณไม่เพียงพอให้ท่านได้รับทราบทั้ง 6 รายการ ซึ่งในวันนี้เราจะทำ 3 วารรวด ทุกท่านคงเล็งเห็นความสำคัญของประชาชนและความเดือดร้อนเป็นที่ตั้ง ขอบคุณค่ะ

**นายสมศักดิ์ คำซองเมือง ประธานสภา อบต. หนองหลวง**

* มีท่านใดต้องการอภิปรายเพิ่มเติมหรือไม่ หากไม่มีจะหามติรับหลักการโอนงบประมาณตั้งรายการใหม่ ประจำปีงบประมาณ พ.ศ. 2561 จำนวน 6 รายการ ดังนี้
* 1 ก่อสร้างเมรุ หมู่ที่ 9
* 2 จัดซื้อปั้มหอยโข่ง
* 3 จัดซื้อตู้คอลโทร
* 4 จัดซื้อกล้องวงจรปิด หมู่ที่ 19
* 5 จัดกล้องดิจิตอล
* รายละเอียดตามเอกสาร
* ท่านใดที่เห็นชอบรับหลักการกรุณายกมือขึ้นพ้นศีรษะครับ

**มติที่ประชุม เห็นชอบรับหลักการ 38 เสียง**

**ไม่เห็นชอบรับหลักการ - เสียง**

**งดออกเสียง -**

**ลาประชุม -**

**วาระที่ 2 เรื่องแปรญัตติ**

**นายสมศักดิ์ คำซองเมือง ประธานสภา อบต. หนองหลวง**

* มีท่านใดที่ต้องการแปรญัตติหรือไม่

**ที่ประชุม - ไม่มีการแปรญัตติ –**

**วาระที่ 3 เรื่องเห็นชอบดำเนินการ**

**นายสมศักดิ์ คำซองเมือง ประธานสภา อบต. หนองหลวง**

* **มีสมาชิกสภาฯท่านใดเห็นชอบดำเนินการโอนงบประมาณเพื่อตั้งรายการใหม่ จำนวน 5 รายการ กรุณายกมือด้วยครับ**

**มติที่ประชุม เห็นชอบดำเนินการ 38 เสียง**

**ไม่เห็นชอบรับดำเนินการ - เสียง**

**งดออกเสียง -**

**ลาประชุม -**

**ระเบียบวาระที่ 4 เรื่องอื่นๆ**

**นายดำรงค์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่านมีการเอ่ยถึงงการจ่ายขาดเงินสะสม อยากทำโครงการใหญ่ มีประชาคมระดับโซน ถ้ามีความเดือดร้อนจริง ถ้าโครงการใดไม่เกิน 500,000 บาท อย่าเอาเข้ามาผมค้าน ถ้าน้ำมันขาดจริงๆไปตรวจสอบเลย จะเปิดสมัยวิสามัญยังไง ต้องตรวจสอบให้ชัดเจน ถ้าน้ำขาดจริง ม.1 โซน 4 หนองสวรรค์ อยากให้มันเกิดประโยชน์จริงๆไม่อยากให้มันเป็นสุสาน อยากให้หาหน่วยมาตรวจสอบเรื่องน้ำ ถ้ามันไม่คุ้มไม่อยากให้เอามาใช้ จะมาทำลูกรังก็ไม่สนับสนุน ถ้าเป็นประโยชน์เป็นหัวใจหลักก็ประชาคมเข้ามา เงินสะสมใกล้จะหมดแล้ว สมาชิกสภาฯท่านอื่นจะว่าอย่างไร ขอบคุณครับ

**นายทองคำ โพธิ์ศรี ส.อบต.หนองหลวง หมู่ที่ 14**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เรื่องศูนย์พัฒนาเด็กเล็กบ้านโนนสมบูรณ์(หนองสวรรค์) ฝนสาด เด็กทานข้าวไม่ได้ เสนอผู้บริหารไปพิจารณาด้วย

* ไฟฟ้าส่องสว่าง ยังไม่เสร็จเลยครับ

**นายอภิชิต ประกอบศรี ส.อบต.หนองหลวง หมู่ที่ 17**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ตามที่ท่านดำรงค์ คงปัญญา ได้พูดเรื่องน้ำ ไม่ทราบว่าภาวะโลกร้อน หรือคนอาบน้ำเยอะ ตอนนี้น้ำไม่เพียงพอต่อการใช้สอย อยากให้ผู้บริหารไปตรวจสอบด้วย ชาวบ้านเดือดร้อนมา เพราะน้ำไม่พอใช้มานานแล้ว เป็นเพราะบ่อทรุด น้ำหมด หรือเปล่าน้ำไม่พอใช้ครับ

**นางสวาท เตียงงา ส.อบต.หนองหลวง หมู่ที่ 7**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เรื่องน้ำก็เหมือนเดิม ดิฉันและท่านมน ภูหนองโอง ทำเรื่องเข้ามาแล้ว เคยเป่าท่อ ล้างท่อ ชาวบ้านได้ติดตาม ก็ได้บอกชาวบ้านว่าทำเรื่องแล้ว ผู้บริหารก็ไม่ได้นิ่งนอนใจ อยากให้เร่งเรื่องน้ำ

* ไฟส่องสว่าง หน่วยป้องกันป่า ย้ายไปจังหวัดเลย เหลือเพียงลูกน้องไม่กี่คน ศูนย์ยังมีไม้พะยูง ทรัพย์สินมีค่าอีกมากมาย ขณะนี้เดือดร้อนเรื่องไฟฟ้า เขาจึงของบประมาณของท้องถิ่น อยากให้ผู้บริหารช่วยเรื่องไฟฟ้า 3-4 หลอด ฝากท่านพิจารณาด้วย เพราะเป็นเขตพื้นที่ของเขา

**นายดำรงค์ ชาวเกวียน ส.อบต.หนองหลวง หมู่ที่ 16**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ม.16 บ้านสุขสำราญมีความเดือดร้อนมาก เรื่องน้ำประปา ไม่ไหลตั้งแต่ 8 เมษายน 2561 จนถึงวันนี้ ผมอยากให้ท่านนายกพิจารณาจ่ายขาดเงินสะสมเพื่อช่วยเหลือพวกเขา อยากขอเจาะบ่อใหม่ครับ ไม่มีน้ำใช้ เดือดร้อนมากครับ เครื่องก็ทำงานอยู่แต่ไม่มีน้ำ หากเจาะบ่อใหม่อาจจะช่วยได้ครับ

**นายสมจิตร มณฑา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เรื่องไฟฟ้า ทำไมหมู่ที่ 20 ถึงตกทุกรอบครับ เนื่องจากชาวบ้านเดือดร้อน

**นายปณชัย คล้อยคำ ส.อบต.หนองหลวง หมู่ที่ 5**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่านวันนี้มี 2 เรื่องครับ คือเรื่องน้ำ บ้านหนองจอกและหนองสวรรค์ ได้รับความเดือดร้อนในช่วงเมษายน แจ้งขอความอนุเคราะห์จากท่านนายกขอน้ำให้ประชาชนได้ใช้ในช่วงนี้ ต้องขอขอบคุณครับ อยากขอเจาะบ่น้ำประปาทั้ง 2 ชุมชน เพื่อบรรเทาความเดือดร้อนของประชาชน

* เรื่องไฟฟ้าส่องสว่าง ต้องใช้คน เปิด ปิด เพราะระบบมันเสีย ประมาณ 1 เดือนแล้ว

**นายวีระ เพียรไทสงค์ รองประธานสภาฯ/ส.อบต.หนองหลวง หมู่ที่ 6**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน น้ำท่วมถนนเส้นกลางหมู่บ้าน หมู่ที่ 6 และ หมู่ที่ 18 เป็นถนนสายสำคัญน้ำท่วม งบประมาณในการทำร่องระบายน้ำก็น่าจะเยอะพอสมควร ประมาณ 300 เมตร ท่อระบายน้ำรูปตัวยูแบบมีฝาปิด กระผมได้แจ้งทางโทรศัพท์แล้ว ท่านคงเห็นความเดือดร้อน การใช้งบประมาณเป็นโซน บ้านหนองบัวเงินก็มีความจำเป็นครับ เรื่องน้ำท่วมก็ต้องแก้ไขเร่งด่วน เนื่องจากแต่ละบ้านนั้นมีความเดือดร้อนไม่เหมือนกัน เราก็ต้องแก้ไขปัญหาทีละบ้าน ใครเดือดร้อนก็ต้องแจ้งให้ผู้บริหารไปตรวจสอบ ความจำเป็นเดือดร้อนไม่เหมือนกันชาวบ้านถมที่สูงกว่าถนน ถ้าไม่ทำปัญหาก็คงไม่จบ

* น้ำประปามี 2 บ่อ แต่น้ำไม่เพียงพอต่อการใช้สอย คงต้องเจาะอีกบ่อ แล้วเอาซัมเมิสลงคงจะพอดี ระบบอัตโนมัติคงจะมีปัญหา ต้องต่อตรง คนเปิด ปิดแทน ในเรื่องนี้ก็เป็นปัญหากันทุกหมู่บ้าน จึงขอจ่ายขาดเงินสะสมมาแก้ไขปัญหาเรื่องน้ำ ซ่อมบำรุงทุกอย่างคงจบ
* คุณพ่อสุดใจ ประดับศรี ผู้ที่อุทิศที่ดินเจาะบ่อน้ำประปา ได้เสียชีวิตลงแล้ว ขอเรียนเชิญทุกท่านเข้าร่วมฌาปนกิจศพท่าน

**นายหนูเดช โพธิเกษ ส.อบต.หนองหลวง หมู่ที่ 10**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เรื่องโครงการร่องน้ำและโครงการไฟฟ้าสู่พื้นที่การเกษตรไปรังวัดหลายปีแล้ว ไม่มีงบประมาณหรืออย่างไร ถึงไม่ดำเนินการ ชาวบ้าร้องมา

* เห็นด้วยกับท่านดำรงค์ คงปัญญาโครงการจ่ายขาดเงินสะสม หากเป็นโครงการเล็กๆไม่อยากทำ เป็นโครงการที่ไมมีประโยชน์ เสียงบประมาณ สมมุติว่าบ้านนี้ทำให้แล้วเสร็จปีนี้ ปีหน้าให้ทำโครงการอื่นไปเรื่อย ผมอยากให้ทำเสร็จไปทีละโครงการ เช่น โครงการคอนกรีและโครงการถนนลูกรัง มันได้ประโยชน์อะไร เสร็จไม่เป็นสักที ให้เสร็จเป็นอย่างๆไป เรื่องไหนสำคัญให้ประชาคมไป

**นายเจ้ย ศรีจันทร์มา ส.อบต.หนองหลวง หมู่ที่ 12**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เรื่องแจ้งซ่อมไฟฟ้า แจ้งกองช่างแล้วให้ไปดูตู้คอนโทรลและซัมเมิสเดี๋ยวเปิด-ปิด ให้ช่างไปดูก็ไปดูเฉยๆ

* เห็นด้วยว่าการจ่ายขาดเงินสะสมจะต้องเป็นโครงการใหญ่ ขอร้องโซน 2 ช่วยกันทำโครงการใหญ่เข้ามา ทำโครงการเป็นล้านเทคอนกรีตศรีวิไล-นาฮำต่อให้เสร็จเลย

**นายปณชัย คล้อยคำ ส.อบต.หนองหลวง หมู่ที่ 5**

* เรียนท่านประธานสภาและสมาชิกสภาองค์การบริหารส่วนตำบล
* หนองหลวงทุกท่าน บ้านผมก็เดือดร้อนเช่นกัน ชาวบ้าน หมู่ที่ 5 เดือดร้อนเพราะว่าโครงการประชารัฐทำร่องน้ำ แล้วไปปิดท่อ ดันน้ำขึ้นบ้าง น้ำไม่ลงคลองเอ่อท่วมถนน อยากฝากโครงการเล็กๆแก้ไขให้ด้วย

**นายสมพงษ์ จุมพล ส.อบต.หนองหลวง หมู่ที่ 1**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ขอเสริม เรื่องน้ำประปาตอนนี้เป็นเรื่องใหญ่ และประชาชนเดือดร้อนมากที่สุดแต่จะไม่พูด ผมจะสำรวจก่อน แล้วทำการประชาคม ผมไม่อยากให้พลาด เพราะเป็นโครงการใหญ่ต่างคนต่างคิด เรามีสิทธิ์คิด เรามีสิทธิ์พูด เรามีสิทธิ์ออกความคิดเห็น เรามากลั่นกรองกันอีกที โครงการใดเดือดร้อนที่สุด เราก็ทำก่อน ขอฝากทุกท่าน เราค่อยมากรองกันอีกที สำหรับการจ่ายขาดเงินสะสม

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านหมู่ที่ 1เรื่องไฟฟ้าประสานซ่อมแล้ว และได้รายงานทางไลน์แล้ว มันคงดับอีก บ้านพ่อสิทธิ์ก็บอกว่าเป็นแหล่งมั่วสุมของเด็ก คงอีกหลายจุด จะเร่งดำเนินการให้แล้วเสร็จ
* ท่าน ส.อบต.หมู่ที่ 20 ท่านบอกว่านายกจะจ่ายขาดเงินสะสม ที่นำเรียนว่าถ้าพี่น้องร้องทุกข์เข้ามา ฉันเป็นผู้บริหารจะดูดายได้อย่างไร ท่านบอกว่าไปทำโครงการใหญ่ ก็ให้ท่านไปคุยกันเอาเอง ถ้าพี่น้องประชาชนร้องทุกข์เข้ามา 20,000 บาทก็ต้องไปทำให้เขา 5,000 บาทก็ต้องทำ เพราะเป็นการบรรเทาทุกข์บำรุงสุข ให้กับพี่น้องประชาชน โครงการใหญ่ที่ว่านั้นเป็นเรื่องท่าน ท่านไม่ช่วยก็เรื่องของท่าน ถ้าจะนำเงินมาจ่ายขาด มาบริหารจัดการดิฉันก็ตรองแล้วตรองอีก ลงพื้นที่ลงแล้วลงอีกต้องอาศัยภาคีเครือข่ายทุกคน ท่านปณชัย คล้อยคำ จะทำโครงการเล็กก็ตกไป ทั้งทีเป็นความเดือดร้อนของพี่น้องประชาชนท่านวีระ เพียรไทสงค์ แจ้งเรื่องโครงการมาก็เดือดร้อน จะทำเป็นโซนได้อย่างไรในเมื่อมันไม่มีในข้อบัญญัติ ต้องโอนไปโอนมาเหมือนวันนี้ โครงการทุกโครงการมีความสำคัญหมด ไม่เฉพาะโครงการใหญ่ โครงการเล็กก็มีความสำคัญเช่นกัน ต้องดูความจำเป็นก่อน ถ้าร้องเรียนเรามาเราก็ต้องทำ เราต้องดูแลงบประมาณให้คุ้มค่า
* ท่านทองคำ โพธิ์ศรี ให้ทำเรื่องเข้ามาหากองช่างประมาณราคา ค่าใช้จ่าย ประกอบกับการใช้จ่ายงบประมาณ
* ท่านอภิชิต ประกอบศรี ต้องขออภัยตั้งแต่เป็นนายกมาไม่เคยได้ไปส่งน้ำ ม.17 แต่ปีนี้ได้ไปส่งน้ำวันละ 2 รอบก็มี เนื่องจากพี่น้องไม่มีน้ำใช้ เราต้องหาบ่อน้ำที่ดีที่สุด มีน้ำใช้ตลอดปี เราไม่จำเป็นต้องไปทำโครงการใหญ่ ขออนุญาตตอบรวมเรื่องน้ำ เรื่องที่น้ำแต่ละหมู่บ้านไม่เพพียงพอต่อการใช้ ไม่ทราบว่าประชากรเพิ่มขึ้นหรือน้ำไม่มี หรือน้ำลดลง ดังนั้นเราต้องรีบหาบ่อน้ำเพิ่ม
* หมู่ที่ 17 เรื่องไฟฟ้า หากสามารถเสียบปลั๊กใช้ได้ที่หน่วยได้ เราจะติดให้ หากเสียบไม่ได้เราก็ไม่สามารถติดตั้งให้ได้ เนื่องจากค่าไฟฟ้าท่านต้องรับผิดชอบเอง
* ท่านสมจิตร มณฑา ได้แจ้งไปตั้งแต่ตอนต้นแล้วว่าโครงการได้ตกไป ไฟฟ้าตกทั้งหมด เงินไม่เข้า
* ระบบเปิด ปิด อัตโนมัติ ขออนุญาตท่านเจ้ย ศรีจันทร์มา และท่านปณชัย คล้อยคำ ช่างไปดูแล้วอุปกรณ์ไม่ครบ ระบบลูกลอย อัตโนมัติไม่ทำงาน จะหาช่างผู้ชำนาญการมาช่วยดูแล
* ท่านหนูเดช โพธิเกษ อยากให้ทำโครงการใหญ่ๆบ้านละ 300,000 บาท ก็คงเป็นไปไม่ได้ บ้านท่านยังทำมา 2 โครงการเลยทำไมไม่ทำโครงการใหญ่ๆโครงการเดียว นายกไม่ได้บอกท่านทำอย่างนั้นทำอย่างนี้ ท่านประชาคมมาเอง ความเดือดร้อนไม่เหมือนกัน จะให้ทำเหมือนกันหมดก็ไม่ได้ เรื่องน้ำประปาต้องขอบคุณท่านสมพงษ์ และท่านปณชัย พร้อมกันเลยทีเดียว

**นายอภิชิต ประกอบศรี ส.อบต.หนองหลวง หมู่ที่ 17**

* เรียนท่านประธานสภาและสมาชิกสภาองค์การบริหารส่วนตำบล
* หนองหลวงทุกท่าน เรื่องน้ำได้คุยกันแล้ว จะหาแหล่งน้ำที่ตั้งหอถังสูง หมู่ที่ 17 กับ หมู่ที่ 1 ตั้งคนละที่ไม่รวมกัน

**นายสมพงษ์ จุมพล ส.อบต.หนองหลวง หมู่ที่ 1**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เดิมเราใช้ร่วมกัน อยู่ที่ประชาชนจะยอมหรือไม่ ผมไม่สามารถตัดสินใจแทน หากแยกต้องได้ประชาคมกันว่าจะมีปัญหาหรือไม่

**นายอภิชิต ประกอบศรี ส.อบต.หนองหลวง หมู่ที่ 17**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน หมู่ที่ 17 ใช้พื้นที่ของหมู่ที่ 17 รับรองว่าพอ

**นางสมัย ชนาราษฎร์ นายก อบต.หนองหลวง**

เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน คือผู้บริหารไม่มีปัญหา ให้ท่านไปคุยกันเอง แต่ที่มีปัญหาคือน้ำไม่เพียงพอ

**นางสวาท เตียงงา ส.อบต.หนองหลวง หมู่ที่ 7**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน น้ำหมู่ที่ 7 มีน้ำประชารัฐ 2 บ่อ ให้ใช้เลยไม่ต้องขุดใหม่ เอาซัมเมิสลงไปก็ใช้ได้เลย ไม่มีผลกระทบใด

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ให้ท่านไปประชาคม ขอบคุณหมู่ที่ 7

**นายวีระ เพียรไทสงค์ รองประธานสภาฯ/ส.อบต.หนองหลวง หมู่ที่ 6**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน หมู่ที่ 8 ซัมเมิสสามารถดูดน้ำไปเก็บในหอถังสูงได้ระยะทางเกือบ 1 กิโลเมตร

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน เรื่องน้ำไม่เพียงพอนั้นนายกจะลงพื้นที่พูดคุย หารือกับท่านอีกครั้ง

**นายสมศักดิ์ คำซองเมือง ประธานสภา อบต. หนองหลวง**

* กล่าวปิดประชุมสภาองค์การบริหารส่วนตำบลหนองหลวงประชุมสภาฯ สมัยสามัญ สมัยที่ 2 ครั้งที่ 1 / 2561

**ปิดการประชุม เวลา 12.30 น.**

**(ลงชื่อ)**  ผู้จดบันทึกรายงานการประชุม

(นายอนุวัฒน์ มะโนราช)

ตำแหน่ง เลขานุการสภา อบต.หนองหลวง

**(ลงชื่อ)**  ผู้ตรวจรายงานการประชุม

(นายทองจันทร์ ศรีตำแย)

ตำแหน่ง ส.อบต. หนองหลวง หมู่ที่ 4

**(ลงชื่อ)**  ผู้ตรวจรายงานการประชุม

(นายสุรศักดิ์ นันทจันทร์)

ตำแหน่ง ส.อบต. หนองหลวง หมู่ที่ 13

**(ลงชื่อ)**  ผู้ตรวจรายงานการประชุม

(นายสมจิตร มณฑา)

ตำแหน่ง ส.อบต. หนองหลวง หมู่ที่ 20

**(ลงชื่อ)** ผู้ตรวจรายงานการประชุม

(นายสมศักดิ์ คำซองเมือง)

ตำแหน่ง ประธานสภา อบต. หนองหลวง